Paul (kaheksajalg)

Paul (26. jaanuar 2008 – 26. oktoober 2010) oli kaheksajalg, kes ennustas jalgpallimängude tulemusi. 

Tuntuks sai ta 2010. aasta jalgpalli maailmameistrivõistluste ajal oma täpsete mänguennustustega. Ta elas Saksamaal Oberhauseni merekeskuses.

Elukäik
Paul koorus munast 2008. aastal Inglismaal Weymouthis sealses merekeskuses10 asja, mida sa ei teadnud Paulist. Vaadatud 12.07.10 (inglise keeles), misjärel sai tema uueks elupaigaks Oberhausen. Nime sai ta saksa lastekirjaniku Boy Lornseni luuletuse "Der Tintenfisch Paul Oktopus" järgi. 

Loomaõiguslaste organisatsioon PETA avaldas, et kaheksajalg Pauli hoidmine alalises vangistuses on looma suhtes julm. Ent vastukommentaarina sellele öeldi, et teda oleks ohtlik vabadusse lasta, sest Paul sündis vangistuses ega oska ise endale süüa hankida.PETA nõuab Pauli vabastamist. Vaadatud 12.07.10 (inglise keeles) 

Austraalia peajalgsete spetsialist Dr Mark Norman väidab, et kaheksajalg Paulil võisid tõesti olla erakordsed võimed ning mollusk suutiski tulevikku ennustada.Dr Norman: Paulil võivad olla tõelised ennustajavõimed. Vaadatud 13.07.10 

2010. aasta augustis toimus väikeses Loode-Hispaania külas Carballinos kulinaariafestival, mis keskendus kalmaaridele. Pauli abil loodeti rohkem külastajaid kohale meelitada ning oraakli kasutamise eest pakuti 30 000 eurot.Hispaanlased pakkusid oraakel Pauli eest 30 000 eurot. Vaadatud 13.07.10 

Paul suri 26. oktoobril 2010.

Ennustamine
Mänguennustuseks asetati Pauli akvaariumisse kaks söödaga kasti. Kumbki kast olid märgistatud ühe riigi lipuga, kelle vahel jalgpallimäng toimub. 

Paul valis Saksamaa lipuga kasti 2008. aasta Euroopa jalgpalli meistrivõistluste kestel kuuel korral, millest neljal korral oli ennustas õige. 2010. aasta jalgpalli maailmameistrivõistluste ajal ennustas ta kõik seitse mängu õigesti. 

Tema ennustused on olnud 86-protsendiliselt täpsed.

Ennustused
Euroopa meistrivõistlused
 Vastane Voor Kuupäev Ennustus Tulemus Ennustuse täpsus  Poola Alagrupimäng 8. juuni 2008 Saksamaa 2:0 Õige  Horvaatia Alagrupimäng 12. juuni 2008 Saksamaa 1:2 Vale  Austria Alagrupimäng 16. juuni 2008 Saksamaa 1:0 Õige  Portugal Veerandfinaal 19. juuni 2008 Saksamaa 3:2 Õige  Türgi Poolfinaal 25. juuni 2008 Saksamaa 3:2 Õige  Hispaania Finaal 29. juuni 2008 Saksamaa 0:1 Vale

Maailmameistrivõistlused
 Vastane Voor Kuupäev Ennustus Tulemus Ennustuse täpsus  Austraalia Alagrupimäng 13. juuni 2010 Saksamaa 4:0 Õige  Serbia Alagrupimäng 18. juuni 2010 Serbia 0:1 Õige  Ghana Alagrupimäng 23. juuni 2010 Saksamaa 1:0 Õige Inglismaa Kaheksandikfinaal 27. juuni 2010 Saksamaa 4:1 Õige  Argentina Veerandfinaal 3. juuli 2010 Saksamaa 4:0 Õige  Hispaania Poolfinaal 7. juuli 2010 Hispaania 0:1 Õige  Uruguay Pronksimäng 10. juuli 2010 Saksamaa 3:2 Õige

Saksamaaga mitteseotud mängud
 Meeskonnad Turniir Voor Kuupäev Ennustus Tulemus Ennustuse täpsus  Holland vs.  Hispaania 2010. aasta jalgpalli MM Finaal 11. juuli 2010 Hispaania 0:1 Õige

Mälestusmärk
Kolm kuud pärast Pauli surma rajati Oberhauseni akvaariumisse mälestusmärk, mis koosneb teda kujutavast kujust ja pallist, mille sees on kuldne tuhaurn.Piltuudis: oraakel-kaheksajalg sai mälestusmärgi. Vaadatud 20.01.11

Viited

Välislingid
Kas kaheksajalg Paul on tõesti selgeltnägija? Delfi Novaator, 12. juuli 2010

Kategooria:Tuntud loomad
Kategooria:Sündinud 2008
Kategooria:Surnud 2010